Eksperimentet

Eksperimentet é un filme dinamarqués de 2010 escrito e dirixido por Louise Friedberg, e protagonizado por Ellen Hillingsø. Estreouse o 28 de agosto de 2010 no Centro Cultural Katuaq de Nuuk, a capital de Groenlandia. En Dinamarca estreouse o 9 de setembro de 2010.

 Contexto 
O filme trata do experimento dos pequenos dinamarqueses, experimento social da década de 1950 e o problema do xenocidio cultural en Groenlandia. En 1951 as autoridades coloniais dinamarquesas sacaron das súas casas 22 nenos inuit groenlandeses (9 nenas e 13 nenos), con dubidoso consentimento dos seus pais ou titores, trasladándoos a Dinamarca para a súa adopción e reeducación. Os nenos seleccionados, con idades comprendidas entre os 6 e os 8 anos, procedían de familias desfavorecidas; o goberno quería a súa adopción para integralos na sociedade dinamarquesa "moderna" co obxectivo de transformar os nenos en "pequenos dinamarqueses".

Os nenos sobreviventes perderon a súa lingua nativa e a súa cultura, e sufriron o trauma psicolóxico de ser separados das súas familias a maior parte da súa vida. Algúns dos nenos foron devoltos a Groenlandia despois dun ano, onde foron levados a un orfanato en Nuuk, no canto de ser devoltos ás súas familias. Outros quedaron en Dinamarca o resto das súas vidas. Máis da metade morreron sendo adultos mozos.

 Personaxes 
O elenco está composto por actores groenlandeses e dinamarqueses:

 Actor  Papel Ellen Hillingsø  enfermeira Gert Nukâka Coster-Waldau  Margrethe Morten Grunwald  Omann Laura Skaarup Jensen  Karen Kurt Ravn  Svendsen Laura Bro  Høgh Mads Ville  Dr. Brandt Finn Nielsen  Møller Domilia Marianne Singertat  Marie Paniaraq R. Søltoft  Ingrid Najaaraq Margit Davidsen  Dorthe Kristian Falck-Petersen  Daniel

 Notas 

Categoría:Filmes de 2010
Categoría:Filmes en lingua dinamarquesa
Categoría:Filmes en lingua groenlandesa
Categoría:Filmes de Dinamarca
Categoría:Filmes de Nimbus Film
Categoría:Filmes baseados en feitos reais
Categoría:Filmes rodados en Groenlandia
Categoría:Filmes ambientados en Groenlandia
Categoría:Desprazamento de nenos indíxenas